钦定古今图书集成/明伦汇编/人事典/第109卷 > 《保生要录》 > 《论衣服》
## 钦定古今图书集成/明伦汇编/人事典/第109卷 > 《保生要录》 > 《论衣服》

臣闻“衣服厚薄，欲得随时合度。是以暑月不可全薄，
寒时不可极厚，盛热亦必著单卧服，或腹胫已上，覆
被极宜人。冬月绵衣，莫令甚厚，寒则频添数层，如此
则令人不骤寒骤热也。故寒时而热则减，则不伤于
温；热时而寒则加，则不伤于寒。寒热不时，妄自脱著，
则伤于寒热矣。寒欲渐著，热欲渐脱，腰腹下至足胫”，
欲得常温；胸上至头，欲得稍凉。凉不至冻，温不至燥衣为汗湿，即时易之。“熏衣，火气未歇，不可便著。”夫寒
热均平，形神恬静，则疾疚不生，寿年自永。